Ferenc

A Ferenc az olasz Francesco név latinosított Franciscus formájából származik, jelentése: francia. Eredetileg Assisi Szent Ferenc gyerekkori beceneve, melyet azért kapott, mert anyja francia származású volt.  Női párja: Franciska.


Gyakorisága
A Ferenc név nemcsak Magyarországon, de más országokban is már a 13. századtól népszerű név volt. A 16. században a 6., a 18. században a 8., a 19. században Budapesten a 3. leggyakoribb név volt. 1967-ben országosan a 9. helyen állt, a 80-as években pedig a 16. helyen. 
Az 1990-es években is még igen gyakori név, a 2000-es évek elején a 41-51. leggyakoribb férfinév.

Névnapok
 január 24. 
 január 29. 
 április 2. 
 május 11. 
 június 4. 
 június 16. 
 július 14. 
 október 4. 
 október 10. 
 december 3.

Sok helyen az október 4-ei Ferenc-nap jelzi a szüret kezdetét, előző nap a szőlőhegyen kanászostor durrogtatásával űzték el a gonosz szellemeket.

Egyes helyeken ferenchetében a kotlóst fészekbe ültették, a gazdaasszonyok pedig nyírfaágakat tettek a fészekbe, hogy a kiscsirkék el ne pusztuljanak.

Híres Ferencek

Magyarok

Külföldiek
 Ferenc pápa
 Franz Deym császári és királyi altábornagy
 Franz Eybl osztrák festőművész
 Franz Conrad von Hötzendorf vezérezredes, vezérkari főnök
 Franz Innerhofer író
 Francis Jammes költő
 Franz Kafka író
 Francois de Malherbe költő
 Francois Mauriac író
 Francesco Petrarca költő
 Frank Rijkaard labdarúgó
 Franz Sacher osztrák cukrász
 Franz von Schlik császári-királyi lovassági tábornok
 Franz Schubert zeneszerző
 Frank Sinatra énekes
 Francois Villon költő
 Franz Wyss császári és királyi vezérőrnagy
 Frank Zappa amerikai gitáros, énekes, zeneszerző
 Franz von Liszt német jogász, jogfilozófus

Szentek 
 Assisi Szent Ferenc a név első viselője és a ferences rend megalapítója
 Paolai Szent Ferenc remete, a minimi ("legkisebbek") rendjének alapítója  
 Xavéri Szent Ferenc navarrai jezsuita szerzetes, misszionárius
 Szalézi Szent Ferenc savoyai pap, teológus, Genf püspöke, a Vizitációs apácarend megalapítója
 De Geronimo Szent Ferenc jezsuita, pap

Egyéb Ferencek

Vezetéknévként 
A Ferenc, és különféle változatai családnévként is ismertek, melyek közül a leggyakoribbak a Ferenc, Ferencz, Ferenci, Ferenczi, Ferenczy, Ferencsik, Ferentzy, Ferencei, Feri, Ferkó.

Gyakoriak az idegen nyelvi változatokból kialakult családnevek is: Ferkovics, Ferenczik, Frankó, Frankel, Frank, Franek, Frankovics, Franyó.

Földrajzi névként
 Ferenczi, település a régi Zágráb megyében
 Ferenc József-föld, egy szigetcsoport a Jeges-tengerben
 Ferencszállás, Csongrád megyei település
 Ferenc-csatorna, a Dunát és a Tiszát összekötő csatorna Bácskában
 Ferenc-hegy, a Budai-hegység része Budapesten
 Ferenc-halom, Budán található domb a János-hegytől északkeletre
 Ferihegy, a budapesti repülőtérnek otthont adó terület neve
 Ferencbánya, Ferencfalva település Romániában
 Ferencváros, Budapest városrésze
 San Francisco, amerikai város

A népnyelvben
 nyelvtörő: Faragó Ferkó fafokost faragott fafaragó fejszével 
 ferkótánc: Udvarhely környékén a gyors férfitáncot, csűrdöngölőt hívják így 
 ferkóolaj: a szíjgyártó szakmában használt olaj 
 kakukkferkó a neve a hallgatag embernek a Kiskunság egyes részein 
 ángyánferkó a neve az ügyetlen, gyámoltalan embernek a Kiskunság egyes területein

Egyéb
 ferences rend, Assissi Szent Ferenc által alapított szerzetesrend
 Ferenc József-rend

Jegyzetek

Magyar keresztnevek (F)
Férfikeresztnevek (F)
Olasz eredetű magyar férfikeresztnevek